কানাড়া ব্যাঙ্ক-সহ আরও ১০টি ব্যাঙ্ক থেকে বিপুল অঙ্কের টাকা কৌস্তুভ রায় এবং শিবাজি পাঁজা ঋণ নিয়েছে। এখন সেই টাকা কোথায় এবং কীভাবে নয়ছয় হল- সেই সব বিষয়েই তদন্ত শুরু করে দিয়েছে এনফোর্সমেন্ট ডিরেক্টরেট। 
 নিজস্ব প্রতিবেদন: আরপি গ্রুপের কর্ণধার কৌস্তুভ রায় এবং শিল্পদ্যোগী শিবাজি পাঁজার বিরুদ্ধে পৃথকভাবে তদন্ত শুর করল সিবিআই এবং ইডি। গোয়েন্দা সূত্রের খবর অনুযায়ী, ৫১৫ কোটি টাকা ব্যাঙ্ক জালিয়াতিতে অভিযুক্ত কৌস্তুভ রায় এবং শিবাজি পাঁজার বিরুদ্ধে অপরাধমূলক ষড়যন্ত্রের মামলা রুজু করেছে সিবিআই। অন্যদিকে, এই দুই অভিযুক্তের বিরুদ্ধে মানি লন্ডারিং-এর তদন্তে চালাবে এনফোর্সমেন্ট ডিরেক্টরেট। উল্লেখ্য, কানাড়া ব্যাঙ্ক-সহ আরও ১০টি ব্যাঙ্ক থেকে বিপুল অঙ্কের টাকা কৌস্তুভ রায় এবং শিবাজি পাঁজা ঋণ নিয়েছে। এখন সেই টাকা কোথায় এবং কীভাবে নয়ছয় হল- সেই সব বিষয়েই তদন্ত শুরু করে দিয়েছে এনফোর্সমেন্ট ডিরেক্টরেট। সূত্রের খবর অনুযায়ী, তদন্ত পক্রিয়া শুরুর সঙ্গে সঙ্গেই ফ্রিজ করে দেওয়া হয়েছে কৌস্তুভ রায় এবং শিবাজি পাঁজার ব্যাঙ্ক অ্যাকাউন্ট।